Odense Adresse-Contoirs Efterretninger, 1848-01-11
1. Rentekammeret havde i Skrivelse af 23 f. M. erindret om Jndsendelsen af det i Anordningen af 26 Juni 1844 § 12. ommeldte Regulativ for Frikjørselsvæsenet for Odense Amtstue districts Vedkommende. Da der er indgaaet fast Accord med de af Amtet befordringsberettigede Embedsmænd eller draget Omsorg for at deres Befordring afgives mod Betaling, som bæres af Amtsrepartitionssøndet, og da der ligeledes med Hensyn til de øvrige forefaldende Amtsreiser leies Befordring paa nysnævnte Fonds Regning, saa er Frikjørsel i Amtsreiser her i Districtet aldeles ophørt. Som Følge heraf formeente man, at det omtalte Regulativ maatte bortfalde. 2. Fra Dhrr. Kammerraad Hillerup og Proprietair Berg i Hunderup, der havde paataget sig paa Amtsraadets Vegne at træffe Forening med en sagkyndig Mand om at foretage den foreløbige Undersøgelse af de større Vandløb i Districtet, var indkommet Meddelelse om, at der med Landmaaler Theill var indgaaet Overeenskomst om dette Arbeides Udførelse, men at Tilendebringelsen deraf var forsinket, hvorfor det hen stilledes om noget Videre vilde være at foretage. Da Amtsraadet ansaae det særdeles vigtigt, at det omhandlede Arbeide tilendebringes snarest muligt, vedtog man at forlange sig nærmere underrettet, om Theill var istand til at paatage sig Arbeidets Udførelse inden en passende kort Frist, da man ellers saae sig nødsaget til at træffe en anden Foranstaltning til Øiemedets Opnaaelse. 3. Sogneforstander Anders Diderik Hansen af Truelse, Ubbernd Sogn, havde begjært at maatte udtræde af Sogneforstanderskabet formedelst hans Alder m.v., hvilken Begjæring Sogneforstanderskabet havde anbefalet. Sogneforstanderskabet henvistes til Frd. 13 August 1841810, hvorefter det selv er berettiget til at bevilge en saadan Begjæring, naar det Jntet, har at erindre imod denne. 4. Communalbestyrelsen i Bogense havde andraget, at der til Opvarming og Belysning af Tingstuen, Forligelsescommissionsværelset, Arresterne m.v. i Bogense Ting= og Arresthuus vilde medgaae aarlig 60 Rbd., hvoraf de 3 begiærtes at maatte afholdes af Landjurisdictionen. Amtsraadet fandt vel Jntet at erindre imod, at Landjurisdictionen tog sin Andeel i de omhandlede Omkostninger, naar de legitimeredes med aarlige Regninger, men fandt ikke tilstrækkelig Anledning til at disse, saaledes som foreslaaet, normeres til et fast Beløb. 5. Fra nogle Beboere af Overholluf var inkommet en Forespørgsel; a) angaaende hvorvidt Erstatning for afgiven Skolejord skal udredes efter det nye eller det gamle Hartkorn, b) om Hovedparcellerne skulle være ansvarlige derfor, c) om Mølleskyld skal bidrage dertil. Herpaa vedtoges det at svare: ad A. At da Erstatningens Beløb oprindeligen grunder sig paa en Forening eller Kiendelse, maa det efter Amtsraadets Formening udredes paa samme Maade, som førend Frd. 27 Juni 1840 udkom, altsaa uden Hensyn til det nye Hartkorn. ad B. formenes at maatte besvares benægtende. ad C. At eftersom Mølleskyld ikke kan afgive Jord til Skolen, vil ikkeheller nogen Erstatning for udlagt Skolejord kunne være paalagt samme. 6. Begjering fra Krogsbølle Sogneforstanderskab om at 6 Rbd. 24 s., der ere udlagte af Fattigkassen til Sygepleie i smitsom Sygdom, maatte refunderes af Amtsrepartitionsfondet. Henvistes til Amtet. 7. Drigstrup Sogneforstanderskab indstillede til Amtsraadets Approbation Valget af Gaardmand Hans Andersen i Lille Viby til Synsmænd ved de mindre Vandløb. Valget approberedes. 8. Justitsraad, Bye- og Herredsfoged Baadsgaard havde end yderligere meddeelt, at uagtet han ikke er skadesløs, ved den ham tilstaaede Befordringsgodtgjørelse af 100 Rbd., saa vil han efter Omstændighederne dog lade Foreningen staae ved Magt i 3 Aar. Da der Jntet fandtes at erindre imod, at den omhandlede Forening forbliver staaende ved Magt i 3 Aar, antog Amtsraadet det gjorte Tilbud. 9. Fra Paarup Sogns Valgbestyrelse var med Skrivelse af 27 d. M. indsendt Udskrift af den under 26 d. M. foregaaede Valghandling i Anledning af Valget paa 3 nye Sogneforstandere i de Afgaaendes Sted samt een ny Sogneforstander paa 3 Aar istedetfor et afdød Medlem af Sogneforstanderskabet. Valgbestyrelsen indstillede det skeete Valg til Amtsraadets nærmere Resolution, da der ved Valghandlingen efter Valgbestyrelsens Formening var begaaet 2de Feil, nemlig: 1) At en formeentlig Jkkevalgbar var opført paa Fortegnelsen over de Valgbare og havde erholdt endeel Stemmer, skjøndt han ikke erholdt et tilstrækkeligt Antal for at blive Sogneforstander, og 2) at Valget paa alle 4 Sogneforstandere var foregaaet under Eet, istedetfor at Valget af den Ene, der valgtes paa 3 Aar, burde være skeet særskilt. Paa Grund af den sidstanførte Feil ansaae Amtsraadet det skeete Valg som ugyldigt, og Valgbestyrelsen anmodedes derfor om at foranstalte nyt Valg. Med Hensyn til at der paa Listerne over de Valgbare var anført en formeentligen ikke Valgbar, overlodes det til Valgbestyrelsen, forinden det nye Val foregaaer, at forskaffe sig saadan Underretning om de Omstændigheder, hvorpaa Valgbestyrelsen begrunder sin Formening om at hiin Mand ikke er valgbar, at Valgbestyrelsen selv kan paakiende dette Spørgsmaal. 10. Da der til 1 Mai 18483 Medlemmer af Amtsraadet (nemlig 1 Sædegaardseier og 2 mindre Landeiendomsbesiddere) skulle fratræde og nyt Valg i denne Anledning foregaae, bleve til Medlemmer af Valgbestyrelsen (Frd. 13 Aug. 1841 829. udnævnte Proprietair Berg til Skousboe og Proprietair Møller til Christianslund. 11. Derefter foretoges Sagen om Udnævnelsen af Retsvidner ifølge Frd. 9 Juni 1847. A. For Odense Herred, B. for Bjerge=Aasum Herreder og C. for Lunde og Skam Herreder vare fra Sogneforstanderskabernes Delegerede indkommet Forslag til Sagens Ordning tilligemed Betænkninger fra Herredsfogderne. Efterat disse Forslag vare satte under Overveielse vedtog Amtsraadet at affatte Regulativet for Antagelsen af Retsvidner for de ovennævnte 3 Jurisdictioner i Fælledsskab, og at dette Regulativ skulde gaae ud paa at ansætte 9 Retsvidner, hvoriblandt den Ene har at fungere som Formand for at besørge Tilsigelsen efter rigtig Omgang. Lønningen fastsættes til 80 Rbd. for hver eller 720 Rbd. for alle 9. Antagelsen skeer for et Aar. Bekjendtgjørelse derom udfærdiges, for at de, der maatte attraae Ansættelsen, kunne melde sig, hvorefter et Møde berammes til Mandagen den 20 Decbr. Formiddag Kl. 11, hvortil Delegerede fra Sogneforstanderskaberne indbydes. Kammerraad Hillerup og Proprietair Berg i Hunderup committeredes til tilligemed Formanden at antage Retsvidnerne paa Amtsraadets Vegne. D. Fra Skovby Herred vor indkommet Forslag fra Sogneforstanderskabernes Delegerede tilligemed Herredsfogden saavel til Regulativ som til Valget af Retsvidner; Forslaget til Regulativet gaaer ud paa, at der skulde udnævnes 4 Retsvidner paa 1 Aar mod en Betaling 106 Rbd. 4 Mk. af Herredet foruden den Betaling, der kunde tillægges de samme Retsvidner af Kjøbstaden Bogense. Forslaget approberedes, og overeensstemmende med Jndstillingen antoges Bedemand Burchhardt, Skræder F. Mortensen, Høker P. Olsen, Skomager J. Berg til at fungere som Retsvidner for næste Aar. E. Fra Hindsholms Herred var indkommen Forslag saavel fra Sogneforstanderskaberne som Herredsfogden, hvilke Forslag gik ud paa, at der udnævnes 2 faste og 2 Reservevidner; at Functionstiden bestemmes til 3 Aar; at der tillægges de faste Vidner en Betaling af 50 Rbd. aarlig for begge, samt at Reservevidnerne lønnes af de faste Vidner med 2 Mk. 8 s. til hver for hvert Møde. Til faste Vidner vare foreslaaede Farver Westphalen og Kæmmer Balslev, til Reservevidner Hattemager Brodersen og Guldsmed Steen. J det af Amtsraadet udfærdigede Regulativ vedtoges, at Functionstiden fastsættes til eet Aar, hvorimod de øvrige Poster bifaldtes; ligeledes antoges de foreslaaede Retsvidner. F. Fra Gyldensteens Birk var fra Sogneforstanderskabets Delegerede samt Birkedommeren indkommen Forslag til Regulativ, hvorefter der i Birket skulde ansættes 4 Retsvidner, af hvilke hver skulde erholde 15 Rbd. aarlig for de ordinaire Rets møder og 2 Mk. for hvert Møde ved extraordinaire Retsmoder. Til at overtage Functionen var foreslaaet Sognefoged Anders Olsen i Kile, Gaardmand Niels Nielsen i Nordskov, Gaardmand Hans Larsen ibd. og Gaardbestyrer Knud Christensen i Nordskov. J det af Amtsraadet udarbeidede Regulativ vedtoges det at tillægge Retsvidnerne en fast Betaling af 30 Rbd. hver for 1 Aar, hvorved den foreslaaede Dagbetaling bortfalder. Jøvrigt bifaldtes Jndstillingerne. C. Fra Grevskabet Røepstorffs Birk havde Sogneforstanderskaberne og Birkedommeren foreslaaet Ansættelsen af 4 Retsvidner paa 1 Aar, mod en Betaling af 3 Mk. til hver for hvert Retsmøde. Forslaget billigedes og nyt Forslag indhentes om, hvilke Mænd der indstilles til Retsvidner. H. Fra Schelenborg Birk havde Sogneforstanderskabet og Birkedommeren foreslaaet Ansættelsen af 4 Retsvidner mod en Betaling af 2 Mk. til hver for hvert Møde, og havde til Overtagelsen af Functionen foreslaaet Gaardmand Rasmus Rasmussen af Dalbye, Huusmand Christen Hansen sammesteds, Gaardmand Marquard Madsen paa Langøe og Huusmand Christian Christensen af Martofte. J Regulativet fastsattes en Betaling af 3 Mk. til hvert Vidne for hvert Møde, hvorhos de for ud bør tilsiges efter Omgang til de af Dommeren berammede Møder. Jøvrigt fastsattes det med Hensyn til de af de ovenanførte Jurisdictioner, hvori der maatte være Hartkorn, der hører under een Jurisdiction i civile Sager, men i criminelle og Politiesager under en anden, at dette Hartkorn bliver at inddrage under Ligningen paa begge Steder, hvert Sted med det halve Beløb af hvad der i Jurisdictionen lignes til disse Omkostningers Udredelse. Ved de Valg der i Overeensstemmelse med Amtsraadenes forestaaende Bekjendtgjørelse omhandlede Beslutninger senere ere foretagne, ere efternævnte Mænd udvalgte til Retsvidner for 1848, nemlig: 1. For Odense, Bjerge=Aasum samt Lunde og Skam Herreder: Skrædermester Chr. Andersen, Cand. pharm. Berg, forhenværende Smaahandler Jens Frandsen, forhenværende Borgercapitain H. Jensen, forhenværende Sognefoged Hans Knudsen, Bogholder Larsen, Exam. juris Rieffestahl, Skomagermester C. Westring; Alle af Odense. 2. For Baag Herred, Kjøbmand Chr. Friis i Assens, Kæmner D. Schmidt ibd., Kjøbmand H. R. Hoyer ibd., Gaardeier Dinsen af Saltofte. 3. For Grevskabet Røepstorffs Birk, Muurmester Peder Nielsen af Alleehusene, Sadelmager Peder Jensen ibd., Bødker Mads Larsen af Agernæs, Ungkarl Niels Hansen af N. Næraae. Slutteligen tilføies, at Retsvidnernes Tilsigelse til Extra retter for Baag og Vends Herreder er blevet overtaget af Politiebetjentene respect. i Assens og Middelfart Kjøbstæder moden Betaling af 10 Rbd. paa hvert Sted, og at de 3 Dommere, i Landjurisdictionerne ved Odense ere tillagte en Betaling af ialt 60 Rbd. (nemlig Herredsfogden i Odense Herred 30 Rbd. og hver af de 2 andre 15 Rbd.) for at foranstalte bemeldte Tilsigelser udførte m.v.